15.04.2010 15:07   Pealinnast Mogadishust umbes 90 kilomeetri kaugusel asuva Jowhari koolide õpetajate sõnul tuli vastav käsk islamistliku rühmituse Al Shabaab liikmetelt. Teadaolevalt on rühmitus tihedalt seotud terrorivõrgustikuga Al-Qaeda ning omab riigi lõunaosas ja pealinnas suurt mõjuvõimu, vahendas Reuters.    Kohaliku koolijuhi sõnul ähvardas islamistide nn haridusvolinik koolikella jätkuva helistamise korral rakendada "islami  õigust".    Al Shabaab kontrollib Somaalias mitut piirkonda ning on kehtestanud seal karmi šariaadiseaduse. Muu hulgas raiutakse varastel käed maha, kontrollitakse naiste loorikandmist ning on kehtestatud keeld sellistele "pahedele" nagu muusika- ja spordikanalid.